A lo grupo s'unen os nietos de Hammond, Lex y Tim Murphy, pa un recorriu por o parque, entre que Hammond supervisa o recorriu dende a sala de control. A chira no sale seguntes lo planiau, a mayoría d'os dinosaurios no amaneixen y o grupo se troba con un Triceratops malauto; s'interrumpe quan una tronada tropical s'amana a Isla Nublar. A mayoría d'os emplegaus d'o parque parten enta tierra firme en un barco entre que os vesitants tornan a os suyos vehiclos electricos, fueras de Sattler, que se queda con l'albeitar d'o parque pa estudiar a lo Triceratops.